Publication: Magyar Közlöny
Issue: MK-1998-37 (Year: 1998, Number: 37)
Era: 1990-2004
Section: a 86/1998. (V. 6.) Korm. rendelethez
Paragraph Index: 215

3. Doppingmintát kísérő nyomtatványok 3.1. A sportolót szóban és írásban is fel kell szólítani doppingvizsgálatra. A szóbeli felszólítást is dokumentálni kell. A felszólító nyomtatványon rögzíteni kell a mintatvétel idejét, helyét és módját, és azt a versenyzővel alá kell íratni. 3.2. A felszólító nyomtatványnak tartalmaznia kell a sportoló adatait és a versenyző által kiválasztott kísérőszemély nevét. 3.3. A doppingellenőrzés megtagadását — amely a pozitív esettel egyenlő elbírálás alá esik — a felszólító nyomtatványon dokumentálni kell. 3.4. A versenyen kívüli ellenőrzésre történő kijelölés szabályai: 3.4.1. A sportoló bármikor kijelölhető ellenőrzésre. 3.4.2. Amennyiben vizelet-mintavétel történik, úgy azt a kijelöléstől számított 24 órán belül el kell végezni. 3.4.3. Az ellenőrzésre történő kijelölés után a sportoló mellé ki kell rendelni egy kísérőt a vizsgálószervezet részéről, aki a mintavételre való megjelenésig a sportoló mellett tartózkodik. 3.5. Versenyen történő mintavétel: 3.5.1. A doppingellenőrzésre történő kijelölést közvetlenül a verseny befejezése után kell megtenni. 3.5.2. A kijelölés, illetve a mintavétel egyes sportágaknál más időpontban is megtörténhet (pl. súlycsoporthoz kötött sportágaknál mérlegeléskor is).

Source: https://magyarkozlony.hu/hivatalos-lapok/3ea9434d87a9a4aa0614495509162152f803c1ae/dokumentumok/5ccf4cbe1383db53b5d1b0d46e00d25feaff451f/letoltes